Legal Document

Category: 41

Text:
7. ΝΟΜΟΣ υπ’ αριθ. 520 της 7/10 Ιαν. 1948 Περί παρατάσεως ενίων προθεσμιών του Ν.Δ. 229/1947. Άρθρον μόνον.-1.Αι κατά  τα άρθρ. 1, παρ. 3 και 4, και 2 του Ν.Δ/τος υπ’ αριθ. 229/1947 «περί παρατάσεως της ισχύος διατάξεών τινων του από 30.4.1946 Δ/τος κ.λπ. προθεσμίαι παρατείνονται επί έν έτος από της λήξεώς των. 2.Επαναφέρεται εν ισχύϊ επί τρίμηνον από της δημοσιεύσεως του παρόντος, η διάταξις του πρώτου εδαφίου της παρ. 1 του άρθρ. 4 του από 30.4.46 Ν.Δ «περί οργανώσεως και συντονισμού της παρακολουθήσεως και του ελέγχου των Οργανισμών Κοινωνικής Πολιτικής», των σχετικών αποφάσεων εκδιδομένων, εφ’ άπαξ με την εν παρ. 2 του άρθρ. 1 του Ν.Δ/τος 229/1947 ισχύν. 3.Αι διατάξεις ών η ισχύς παρατείνεται ή αναστέλλεται ως ανωτέρω, δύνανται κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας» ως τούτο αυθεντικώς ηρμηνεύθη, να παγιοποιώνται είτε ως σήμερον έχουν είτε τροποποιούμεναι. Πάντως εν περιπτώσει τροποποιήσεως των περί πόρων διατάξεων δεν επιτρέπεται αύξησις τούτων. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 285 15.Α.ε.6-7 Έλεγχος Οργανισμών Κοινωνικής Πολιτικής